Telenor grupa prodala PPF-u operaciju na Balkanu
Novi mobilni operater u četiri balkanske zemlje, Foto: AP
U zvaničnom saopštenju  navodi se da će kupovinom Telenorovog poslovanja u četiri zemlje, Srbiji, Crnoj Gori, Mađarskoj i Bugarskoj preuzeti mobilne operatere, imovinu kompanije, ali i pravo korišćenja Telenor brenda do polovine 2021. godine. Analitičari navode da ovakve kupovine i prodaje nisu neobične ni kod nas, ni u svetu, a da ostaje da se vidi kakve promene i kakvu strategiju će eventulano novi vlasnik najaviti. "Ovakve transakcije su regularna stvar, a ostaje da se vidi kako će uticati na konkurenciju kada su ostala dva mobilna operatera u Srbiji u pitanju, ali je još uvek rano za ove procene," rekao je ekonomski analitičar  u izjavi za Glas Amerike. Potpredsednik vlade i ministar trgovine  je izjavio da dolazak velikog holandskog investicionog fonda PPF-a na ovo tržištepokazuje da je Srbija atraktivna destinacija i da je to dobar signal za strane investitore, kao i da će PPF obezbediti nove investicije. Kompanija PPF (Prvi privatizacioni fond) je od 2001. godine registrovana u Amsterdamu, a Kelner je većinski vlasnik "Ne očekujem drastične promene kada je reč o zaposlenima (u Telenoru). Ne verujem da će tu biti bilo kakvih otpuštanja, ali sam siguran da će biti novih investicija," rekao je Ljajić. Ministar je kazao da će, po ugovoru, u naredna 33 meseca sve poslovati pod firmom Telenora, a "nakon toga će biti promenjen brend i dobiće firma novog vlasnika, pa samim tim i kompaniju pod kojom će poslovati u Srbiji". Generalna direktorka Telenora u Srbiji Ingeborg Ofsthus izjavila je da kompanija posle 11 godina u Srbiji danas ulazi u novu fazu poslovanja.